พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ (ฉบับที่ 2) พ.ศ. 2508
วันที่ประกาศ: 1965-12-03

content: พระราชบัญญัติ ยกเว้นค่าธรรมเนียมบางประเภทให้แก่ผู้ได้รับพระราชทาน เหรียญชัยสมรภูมิ (ฉบับที่ ๒) พ.ศ. ๒๕๐๘
content: ภูมิพลอดุลยเดช ป.ร. ให้ไว้ ณ วันที่ ๒๙ พฤศจิกายน พ.ศ. ๒๕๐๘ เป็นปีที่ ๒๐ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา
content: ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ (ฉบับที่ ๒) พ.ศ. ๒๕๐๘”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศใน ราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกบัญชีท้ายพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ พ.ศ. ๒๕๐๗ และให้ใช้บัญชีท้ายพระราชบัญญัตินี้แทน
sectionName: บัญชีท้ายพระราชบัญญัติ
content: บัญชีท้ายพระราชบัญญัติ ลำดับที่ ค่าธรรมเนียม การยกเว้น ๑ ตามกฎหมายระเบียบ กฎ หรือข้อบังคับของเทศบาลหรือรัฐวิสาหกิจตามกฎหมายว่าด้วยวิธีการงบประมาณ ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้าทำงาน ๒ ตามกฎหมายว่าด้วยการเดินเรือในน่านน้ำไทย
sectionName: บัญชีท้ายพระราชบัญญัติ
content: ยกเว้นให้เฉพาะค่าธรรมเนียมสำหรับการสอบความรู้ผู้ควบคุมเรือ และผู้ควบคุมเครื่องจักรเรือทุกชั้น ๓ ตามกฎหมายว่าด้วยรถยนต์ ยกเว้นให้เฉพาะค่าธรรมเนียมใบอนุญาตขับรถยนต์ทุกชนิด ๔ ตามกฎหมายว่าด้วยการขนส่ง
sectionName: บัญชีท้ายพระราชบัญญัติ
content: ยกเว้นให้เฉพาะค่าธรรมเนียมใบอนุญาตขับหรือควบคุมเครื่องอุปกรณ์การขนส่งและใบอนุญาตควบคุมเครื่องจักรกลของเครื่องอุปกรณ์การขนส่ง ๕ ตามประมวลกฎหมายแพ่งและพาณิชย์ ยกเว้นให้เฉพาะค่าธรรมเนียมเกี่ยวกับการทำพินัยกรรมทั้งหมดเว้นแต่ที่ทำนอกที่ว่าการอำเภอ ๖ ตามกฎหมายว่าด้วยล้อเลื่อน
sectionName: บัญชีท้ายพระราชบัญญัติ
content: ยกเว้นให้เฉพาะค่าธรรมเนียมดังนี้ (๑)ใบอนุญาตขับขี่รถจักรยาน ๒ ล้อ (๒)ใบอนุญาตขับขี่ล้อเลื่อนอื่นนอกจากเกวียน ๗ ตามกฎหมายว่าด้วยสัตว์พาหนะ ยกเว้นให้เฉพาะค่าจดทะเบียนทำตั๋วรูปพรรณโค กระบือ ไม่เกินสี่ตัว รวมตลอดถึงค่าสลักหลังตั๋วรูปพรรณโอนกรรมสิทธิ์หรือการจำนองค่ารับขึ้นทะเบียนการย้าย
sectionName: บัญชีท้ายพระราชบัญญัติ
content: และค่าแก้ตำหนิในตั๋วรูปพรรณนั้นด้วย ทั้งนี้จะได้รับยกเว้นเฉพาะในท้องที่อำเภอที่ผู้ได้รับยกเว้นมีภูมิลำเนาอยู่ ๘ ตามกฎหมายว่าด้วยการชลประทานหลวง ยกเว้นให้เฉพาะค่าบำรุงทางน้ำชลประทานสำหรับเรือขนาดกว้างไม่เกินกว่า ๒ เมตร ที่มิใช่เรือยนต์หรือเรือกลไฟ ทั้งนี้จะได้รับยกเว้นเฉพาะเรือซึ่งเป็นของตนเอง
sectionName: บัญชีท้ายพระราชบัญญัติ
content: และนำผ่านเอง ๙ ตามกฎหมายว่าด้วยอาวุธปืนเครื่องกระสุนปืน วัตถุระเบิด ดอกไม้เพลิง และสิ่งเทียมอาวุธปืน ยกเว้นให้เฉพาะค่าธรรมเนียมดังนี้ (๑)ใบอนุญาตให้มีและใช้อาวุธปืน (๒)ใบอนุญาตให้สั่งหรือนำเข้าซึ่งอาวุธปืน (๓)ใบอนุญาตให้ซื้ออาวุธปืน ทั้งนี้จะได้รับยกเว้นเฉพาะอาวุธปืนหนึ่งกระบอก ๑๐
sectionName: บัญชีท้ายพระราชบัญญัติ
content: ตามกฎหมายว่าด้วยโรงเรียนราษฎร์ ยกเว้นให้เฉพาะค่าธรรมเนียมดังนี้ (๑)ใบอนุญาตให้เป็นเจ้าของ (๒)ใบอนุญาตให้เป็นผู้จัดการ (๓)ใบอนุญาตให้เป็นครูใหญ่ (๔)ใบอนุญาตให้เป็นครู (๕)ใบอนุญาตอื่น ทั้งนี้จะได้รับยกเว้นเพียงอย่างละ ๑ ฉบับ ๑๑ ตามกฎหมายว่าด้วยระเบียบข้าราชการพลเรือน
sectionName: บัญชีท้ายพระราชบัญญัติ
content: ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้ารับราชการ ๑๒ ตามกฎหมายว่าด้วยระเบียบข้าราชการพลเรือนในมหาวิทยาลัย ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้ารับราชการ ๑๓ ตามกฎหมายว่าด้วยระเบียบบริหารราชการส่วนจังหวัด
sectionName: บัญชีท้ายพระราชบัญญัติ
content: ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้ารับราชการ ๑๔ ตามกฎหมายว่าด้วยระเบียบข้าราชการฝ่ายตุลาการ ยกเว้นให้เฉพาะค่าธรรมเนียมการสอบแข่งขันหรือสอบคัดเลือกเข้ารับราชการ ๑๕ ตามกฎหมายว่าด้วยระเบียบข้าราชการฝ่ายอัยการ ยกเว้นให้เฉพาะค่าธรรมเนียมการสอบ ๑๖
sectionName: บัญชีท้ายพระราชบัญญัติ
content: ตามกฎหมายว่าด้วยการกำหนดอัตราค่าธรรมเนียมอำเภอ ยกเว้นให้เฉพาะ (๑)ค่าธรรมเนียมตราสิน (ไม่ใช่คดีอาญา) (ก)ค่าทำตราสิน (ข)ค่าคัดสำเนาตราสิน (๒)ค่าธรรมเนียมชันสูตร (ไม่ใช่คดีอาญา) (ก)ค่าทำชันสูตร (ข)ค่าคัดสำเนาชันสูตร (๓)ค่าธรรมเนียมอายัดทรัพย์ (ไม่ใช่คดีอาญา) (ก)ค่าอายัดทรัพย์ (ข)
sectionName: บัญชีท้ายพระราชบัญญัติ
content: ค่าคัดสำเนาอายัดทรัพย์ ๑๗ ตามกฎหมายว่าด้วยชื่อบุคคล ยกเว้นให้ทั้งหมด
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากพระราชบัญญัติยกเว้นค่าธรรมเนียมบางประเภทให้แก่ผู้ได้รับพระราชทานเหรียญชัยสมรภูมิ พ.ศ. ๒๕๐๗
content: มิได้กำหนดยกเว้นค่าธรรมเนียมใบอนุญาตขับรถยนต์ตามกฎหมายว่าด้วยการขนส่งและค่าธรรมเนียมการสอบแข่งขันหรือคัดเลือกเข้ารับราชการตามกฎหมายว่าด้วยระเบียบข้าราชการพลเรือนในมหาวิทยาลัยและตามกฎหมายว่าด้วยระเบียบบริหารราชการส่วนจังหวัดไว้
content: จึงเป็นเหตุให้ผู้ได้รับพระราชทานเหรียญชัยสมรภูมิไม่ได้รับยกเว้นค่าธรรมเนียมเช่นว่านั้น ฉะนั้น จึงจำเป็นต้องแก้ไขพระราชบัญญัตินี้เสียใหม่ เพื่อให้ผู้ได้รับพระราชทานเหรียญชัยสมรภูมิมิได้รับสิทธิดังกล่าวนั้น
content: ผู้รับสนองพระบรมราชโองการ จอมพล ถนอม กิตติขจร นายกรัฐมนตรี